
MEMORIU  GENERAL

URBANISM

1. INTRODUCERE

DATE  DE RECUNOASTERE A DOCUMENTATIEI

DENUMIREA LUCRARII:
P.U.D. –  LOCUINŢE COLECTIVE INSTITUTII SI SERVICII
AMPLASAMENT:
TIMISOARA C. SEVER BOCU (fosta C. LIPOVEI) NR. 31 
BENEFICIAR :
POP CRISTIAN, POP CORINA-SIMONA,
S.C. STITCH S.R.L.

FAZA :


PLAN URBANISTIC DE DETALIU
PROIECTANT GENERAL:S.C. STUDIO 3D S.R.L.

DATA ELABORARII :
martie 2007

OBIECTIVE 

Prezenta documentatie s-a intocmit la cererea beneficiarilor POP CRISTIAN, POP CORINA-SIMONA si  S.C. STITCH S.R.L., proprietarii parcelei cu nr. top 28146 inscris in CF nr. 16226 Timişoara. Suprafata parcelei  este de 605 mp. 
Conform dorintei beneficiarilor şi cu sprijinul autorităţilor locale s-a intocmit prezenta documentatie, care are ca scop amenajrea parcelelor din intravilanul Municipiului Timişoara pentru construirea de locuinţe colective, cu respectarea Regulamentului Local de Urbanism.

Avand in vedere amplasamentul terenului documentatia stabileste reglementarile specifice pentru:

· Zonificarea functionala a terenurilor;

· Modul de utilizare al terenului (POT, CUT, regim de aliniere, regim de inaltime); 


Documentatia se constituie in suportul legal conform legislatiei in vigoare pentru obtinerea avizelor de principiu de la responsabilii abilitati.


2. STADIUL ACTUAL AL DEZVOLTARII


INCADRAREA IN ORAS/IN ZONA


Zona studiata in cadrul PUD se afla situata in partea de Nord a orasului Timişoara, pe o artera importanta,  Calea Sever Bocu (fosta Calea Lipovei). Delimitarea şi incadrarea este conform planselor anexate in partea desenata.


EVOLUTIA ZONEI 

Amplasamentul cuprins in perimetrul PUD este situat într-o zonă aflată in plina dezvoltare, cu deschidere la Calea Sever Bocu (fosta Calea Lipovei). 


ELEMENTE ALE CADRULUI NATURAL

Zona studiata in cadrul P.U.D. nu dispune de elemente ale cadrului natural valoroase.
Nu există vegetaţie ( copaci, pomi ) ce necesită păstrare sau protejare.

Pentru acest teritoriu au fost furnizate date generale, constituind baza pentru studiile geotehnice ce vor trebui efectuate pentru fiecare amplasament in parte.

DATE GENERALE  Din punct de vedere morfologic, zona apartine campiei joase Timis-Bega, interfluviul Bega-Bega Veche. In consecinta, zona se caracterizeaza prin existenta depozitelor aluvionare cuaternare mai recente (holocen superior) reprezentate prin pamanturi argiloase in care apar intercalatii nisipoase.

Geologic, campia Timis-Bega face parte din depresiunea Panonica al carei fundament cristalino-eruptiv situat la adancimi de 2500-3000 m, este fragmentat in blocuri multiple prin falii de origine tectonica. Mobilitatea acestor blocuri este sustinuta prin cutremure frecvente avand focare de mica adancime (5-12 km) localizate pe diverse sectoare ale faliilor.

Seismic, in conformitate cu Normativul P 100/1992, zona se incadreaza in zona D (constructii de medie imporatanta) avand KS =0,16 si TC =1,00 sec. 

Adancimea maxima de inghet (STAS 6054/77) este de 0,70 m.

Zona este strabatuta de canale de desecare (adancime cca. 1,8-2,3 m). 

Terenul este plan cu diferente de nivel de maxim 1,00 m, avand in general stabilitatea asigurata.

STRATIFICATIA In ceea ce priveste stratificatia terenului rezulta ca dupa epuizarea crustei superficiale argiloase, cu pronuntat caracter vegetal, extinsa frecvent la 0,7 - 1,0m, forajele au pus in evidenta prezenta unui  pachet argilo-prafos in cadrul careia predomina argilele prafoase cu intercalatii haotice de prafuri argiloase sau prafuri nisipoase.

Forajele de investigatie geotehnica anterioare din zona semnaleaza extinderea pachetului argilos la peste 10,00 m adancime.

APA SUBTERANA Prezinta fluctuatii de nivel sezoniere, accentuate, cauzate de volumul precipitatiilor, conditiile morfologice nefavorabile scurgerii superficiale catre canalele de desecare, care influenteaza cel mai mult oscilatiile de nivel ale apei subterane si permeabilitatea in general redusa a pachetului argilos.

CIRCULATIA 
Calea Sever Bocu (fosta Calea Lipovei) este in prezent o artera importanta, care face parte din trama majora de circulatie a orasului Timisoara. 


OCUPAREA TERENULUI

In prezent pe parcele există există  construcţii temporare, care vor fi desfiintate .

Vecinătăţi : 
la E  - Calea Sever Bocu (fosta Calea Lipovei).


la N, S, V – parcele private.

ECHIPAREA EDILITARA


Zona analizata in PUD este echipata edilitar. Dotarea cu utilitati a zonei va face obiectul proiectelor de specialitate. Gabaritele si calitatea retelelor vor fi avizate de detinatorii de utilitati ai municipiului Timisoara.


OPTIUNI ALE POPULATIEI

Avand in vedere prevederile documentaţiilor de urbanism superioare, aprobate se vor reglementa aceste parcele, in conformitate cu reglementările aferente pentru acest gen de funcţiuni. In consecinta, tinand cont de destinaţia posibilă a zonei, nu există disfunctionalitati.


3. PROPUNERI DE DEZVOLTARE URBANISTICA

Propunerile enuntate in P.U.D. – LOCUINŢE COLECTIVE, INSTITUTII SI SERVICII Calea Sever Bocu nr. 31 TIMIŞOARA au un caracter principial, urmand a fi validate de realizarea unor proiecte tehnice pe specialitati.

PREVEDERI ALE DOCUMENTAŢIILOR SUPERIOARE DE URBANISM

Prin P.U.G. Municipiul Timişoara, în această zonă funcţiunea existentă este de locuinţe cu regim de înălţime P - P+2, zona rezidenţială si funcţiuni complementare. Avand in vedere amplasamentul studiat, cu sprijinul administraţiei locale s-a propus pe acesta funcţiunea de locuinţe colective cu regim de inaltime peste P+2/ comert şi servicii publice, care datorită Reglementarilor propuse, vor defini norme pentru construcţiile viitoare ce se vor implanta in zona. 


MODERNIZAREA CIRCULATIEI


Calea Sever Bocu (fosta Calea Lipovei) face parte din trama majora de circulatie a orasului Timisoara. Accesul pe teren se va realiza din str. Linistei, prin intermediul unei alei de acces propuse, cu latime de 6.00m. Organizarea circulaţiei interioare se va face in funcţie de poziţionarea imobilelor.


ZONIFICARE FUNCTIONALA – REGLEMENTARI, BILANT TERITORIAl,  INDICI 

Avand in vedere situatia de pe teren, documentatia PUD stabileste reglementarile specifice legate de zonificarea functională propusă:



ZONA MIXTA LOCUINŢE COLECTIVE, COMERT SI SERVICII PUBLICE

Utilizari permise:

· construcţii de locuinte colective cu garaje, anexe incluse in constructia principala;

· constructii comerciale, sedii de birouri, sedii de societati, financiar-bancare, spatii de cultura, de sanatate, spatii si amenajari sportive, de agrement, incluse in constructia principala sau independent;

· parcaje - necesarul de locuri de parcare se va stabili in functie de destinatia si capacitatea cladirii, cu respectarea R.G.U. aprobat prin HG. 525/1996 republicat şi R.L.U aferent P.U.G. Municipiul Timişoara. Amplasarea parcajelor se va face la nivelul solului sau in subsol. 

· spatii verzi si plantate, spatii de joc si de odihna 

 – pentru constructiile de locuinte – minimum 2mp/locuitor

· Amplasarea pe parcelă:
· faţă de frontul stradal – se va face la aliniamentul stradal sau cu o retragere maximă de 6,00m.

· faţă de limitele laterale – pe limita de proprietate, cu calcan sau la min. 1,90m.

Accesul pe parcelă:

Accesul auto se va face din str. Linistei. Se va putea propune alt acces auto cu conditia obtinerii avizelor de la forurile competente.

Accesul pietonal se va face din Calea Sever Bocu si str. Linistei
Regimul de inaltime maxim propus este: Subsol+Parter+6Etaje+Etaj retras - S+P+6E+Er. Inaltimea maxima admisa la cornisa a cladirilor va fi de 30,00m.

Parametrii urbanistici de utilizare a terenului:

Avand in vedere caracterul functiunii – mixt - locuinte colective peste P+2 / comert si servicii publice se solicita ca parametrii urbanistici de utilizare ai terenului sa fie:

Locuinţe colective

 
Comert si servicii publice
POT= 40% 



POT= 60%

CUT= 3.00



CUT= 4.00

unde 
POT= 100 x Aria constuita la sol/ Suprafata terenului 



CUT= Aria construita desfasurata/ Suprafata terenului 

in care
Suprafata totala a PUD este de:




          ST =605mp

Suprafata construita la sol max. propusa pt. comert, servicii: 
          SS =423mp

Suprafata construita la sol max. propusa pentru locuinte: 
          SS =242mp

Suprafata construita desfasurata max. propusa pt. comert, servicii: SD =2420mp

Suprafata construita desfasurata max. propusa pentru locuinte:      SD =1815mp

Soluţia aleasă pentru plansa POSIBILITATI DE MOBILARE A TERENULUI a avut în vedere prevederile normativelor actuale cu privire la forma si dimensiunile construcţiilor, a căilor de comunicaţii terestre, a drumurilor de deservire locala, a necesarului de parcaje si spatii verzi. Aceasta are caracter informativ. 

La emiterea autorizatiei de construire se va tine cont de reglementarile cuprinse in plansa REGLEMENTARI URBANISTICE si in Cap.3 din Memoriul General. 

         BILANŢ TERITORIAL PENTRU PARCELA STUDIATA ÎN PUD
	Nr. 
	FUNCTIUNEA
	EXISTENT
	PROPUS

	
	
	SUPRAFATA mp
	%
	SUPRAFATA mp
	%

	1
	Teren liber
	605
	100
	-
	-

	2
	Zona locuinte, comert si servicii publice
	-
	-
	605
	100

	
	TOTAL
	605
	100
	605
	100


RETELE EDILITARE

Necesarul de utilitati pentru functiunile solicitate vor fi stabilite in urma realizarii unor proiecte de specialitate elaborate de proiectanti autorizati.
· Alimentare cu apa, canalizare. Rezolvarea problemei alimentarii cu apa si a canalizarii se va face in functie de de marimea obiectivului, de gradul de dotare si de echipare cu lucrari de alimentare cu apa si de canaliazare necesare.

· Alimentarea cu caldura. Pentru noul obiectiv se propune rezolvarea alimentarii cu caldura prin microcentrale alimentate cu gaz de la reteaua existenta in zona. Urmeaza ca investitorul sa-si stabileasca necesitatile si consumul in functie de procesele tehnologice proprii.

· Alimentarea cu energie electrica. Pentru imobilele propuse schiţa de alimentare cu energie electrică se va stabili de comun acord cu deţinătorii reţelei şi cu solicitările beneficiarilor.

OBIECTIVE DE UTILITATE PUBLICA


Tipul de proprietate asupra terenurilor

Terenul studiat in PUD  are o suprafata  de  605 mp, integral proprietate privată.


Circulatia terenurilor


Nu este cazul.

4. CONCLUZII

Elaborarea Planului Urbanistic de Detaliu - P.U.D. – LOCUINŢE COLECTIVE INSTITUTII SI SERVICII - CALEA SEVER BOCU NR. 31, TIMISOARA s-a efectuat in concordanta cu cadrul continut al documentatiilor de urbanism si amenajarea teritoriului aprobat prin Ghidul privind metodologia de elaborare si continutul cadru al P.U.D. aprobat prin Ordinul nr. 176/N/16.08.2000 al Ministerului Lucrarilor Publice si Amenajarii Teritoriului. 

La baza stabilirii categoriilor de interventie, reglementari si restrictii impuse au stat urmatoarele obiective principale: 

· incadrarea in documentaţiile superioare de urbanism (P.U.G. Municipiul Timişoara)

· asigurarea amplasamentelor si echiparea acestora, pentru locuinţele  dorite de beneficiar 

Planul Urbanistic de Detaliu - P.U.D. – LOCUINŢE COLECTIVE INSTITUTII SI SERVICII - CALEA SEVER BOCU NR. 31, TIMISOARA se va integra in documentaţiile superioare de urbanism aprobate si va avea valabilitate de 10 ani.

Prezentul P.U.D. are un caracter de reglementare ce expliciteaza si detaliaza prevederile referitoare la modul de utilizare a terenurilor, de amplasare, realizare si conformare a constructiilor pe intreaga zona studiata. 
Intocmit: 

Arh. Loredana Brihac

